

MINISTERSTVO HOSPODÁRSTVA

SLOVENSKEJ REPUBLIKY

Bratislava 19. septembra 2016

Číslo: 27895/2016-1020-51389

Počet strán: 23

Počet príloh: 6

# **METODICKÉ USMERNENIE**

# **systému zabezpečenia zásobovania životne dôležitými tovarmi pre obyvateľov postihnutých krízovou situáciou**

# Bratislava, september 2016

**METODICKÉ USMERNENIE  
systému zabezpečenia zásobovania životne dôležitými tovarmi pre obyvateľov postihnutých krízovou situáciou**

Ministerstvo hospodárstva Slovenskej republiky (ďalej len „MH SR“) v spolupráci s Ministerstvom dopravy, výstavby a regionálneho rozvoja Slovenskej republiky (ďalej len „MDVRR SR“), Ministerstvom pôdohospodárstva a rozvoja vidieka Slovenskej republiky (ďalej len „MPRV SR“), Ministerstvom vnútra Slovenskej republiky a Správou štátnych hmotných rezerv Slovenskej republiky (ďalej len „SŠHR SR“) **vydáva,** podľa bodu C.3 uznesenia vlády Slovenskej republiky č. 637 zo dňa 5. októbra 2011, toto aktualizované **metodické usmernenie systému zabezpečenia zásobovania životne dôležitými tovarmi (ďalej len „ŽDT“) pre obyvateľov postihnutých krízovou situáciou**, ktoré nahrádza **Metodické usmernenie MH SR č. 1832/2012-1010** *systému zabezpečenia zásobovania životne dôležitými výrobkami a životne dôležitými tovarmi pre obyvateľstvo postihnuté krízovou situáciou* zo dňa 19. novembra 2012.

Toto usmernenie bližšie popisuje systém zásobovania určených predajní určenými ŽDTv súlade so zákonom č. 179/2011 Z. z. *o hospodárskej mobilizácii a o zmene a doplnení zákona č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov v znení neskorších predpisov* (ďalej len „zákon č. 179/2011 Z. z.“) a vyhláškou MH SR č. 473/2011 Z. z., *ktorou sa ustanovujú podrobnosti o predaji životne dôležitých výrobkov alebo životne dôležitých tovarov s využitím mimoriadnych regulačných opatrení a o odberných oprávneniach* v znení vyhlášky č. 172/2016 Z. z. (ďalej len „vyhláška č. 473/2011 Z. z.“).

**Čl. I**

**1.1.** Toto metodické usmernenie upravuje postup pri zabezpečovaní zásobovania určených ŽDT do určených predajní v rámci realizácie vyhlásených mimoriadnych regulačných opatrení. Regulačné opatrenia slúžia na reguláciu predaja určených ŽDT, ktoré sa stanú nedostatkovými, či už sú to základné tovary potravinového charakteru alebo iné komodity (tovary) nepotravinového charakteru, u ktorých je potrebné regulovať ich predaj z dôvodu ich nedostatku na trhu v dôsledku krízovej situácie (dlhodobé sucho, kontaminácia pôdy, epizoócie zvierat a iné).

**1.2.** Núdzové zásobovanie ŽDT (môže ísť o potraviny alebo iný strategický tovar), ktoré sú nevyhnutné na prežitie obyvateľov zdržiavajúcich sa na území Slovenskej republiky v krízovej situácii sa zabezpečí

1. potravinami alebo inými tovarmi v nevyhnutných množstváchdodávaných priamo od výrobcov, zo skladov alebo z logistických centier,
2. ŽDT zo zásob štátnych hmotných rezerv (ďalej len „ŠHR“) vytvorených podľa plánu tvorby štátnych hmotných rezerv schváleného vládou Slovenskej republiky (ďalej len „vláda“), pričom výdaj ŠHR podľa určenia sa riadi zákonom č. 372/2012 Z. z. o štátnych hmotných rezervách a o doplnení zákona č. 25/2007 Z. z. *o elektronickom výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov* (ďalej len „zákon č. 372/2012 Z. z.“). Za konkrétny výdaj ŠHR postihnutým obyvateľom zodpovedá starosta obce alebo primátor mesta.

**1.3.** Pri vyhlásení mimoriadnych regulačných opatrení v rámci nariadenia opatrenia hospodárskej mobilizácie (ďalej len „opatrenie HM“) podľa § 5 písm. e) zákona č. 179/2011 Z. z. je možné určiť podľa konkrétnych podmienok a potreby riešenia krízovej situácie

a) ŽDT, na ktoré sa budú vzťahovať mimoriadne regulačné opatrenia,

b) regulované množstvá a spôsobregulácie predaja určených ŽDT,

c) čas predaja určených ŽDT v určených predajniach,

d) okruh konkrétnych spotrebiteľov, ktorým budú určené ŽDT zabezpečované prednostne,

e) okruh konkrétnych spotrebiteľov, na ktorých sa nevzťahujú mimoriadne regulačné opatrenia podľa § 4 ods. 1 vyhlášky MH SR č. 473/2011 Z. z.

**1.4.** Je potrebné stanoviť okruh spotrebiteľov, ktorým budú určené ŽDT dodávané prednostne, napr. detské domovy, zdravotnícke zariadenia a pod., pričom zásobovanie by bolo vykonávané obvyklým spôsobom ako v stave bezpečnosti, ak to rozsah krízovej situácie umožní. Inak sa stanovia náhradné spôsoby zásobovania pre týchtospotrebiteľov. Na obyvateľov umiestnených v zariadeniach poskytujúcich neodkladnú zdravotnú starostlivosť, alebo v iných zariadeniach na základe rozhodnutia súdu, ako sú napr. detské domovy, väzenia a pod., sa nevzťahujú podľa § 4 ods. 1 vyhlášky č. 473/2011 Z. z. mimoriadne regulačné opatrenia. Takéto zariadenia nakupujú určené ŽDT obvyklým spôsobom ako v stave bezpečnosti, ale o nákupe určených ŽDT vedú evidenciu a príslušnú výdajňu musia požiadať o vydanie Hromadného odberného preukazu, ktorý bude slúžiť spolu s faktúrou alebo pokladničným blokom ako doklad o nákupe určeného ŽDT na účely následnej kontroly.

**1.5** Na účely tohto metodického usmernenia sa rozumie

1. **dopravou** činnosť s využitím dopravných prostriedkov, ktorými sa uskutočňuje preprava,
2. **dopravcom**[[1]](#footnote-1)) fyzická osoba alebo právnická osoba prevádzkujúca dopravu pre cudziu alebo vlastnú potrebu,
3. **prepravou** činnosť, ktorou sa priamo uskutočňuje premiestňovanie osôb a vecí (nákladu) dopravnými prostriedkami,
4. **prepravcom** súhrnný názov pre odosielateľa (vývozcu) a príjemcu (importéra); odosielateľ je pritom definovaný ako právnická osoba alebo fyzická osoba, ktorá uzatvára s dopravcom zmluvu o preprave a príjemca ako právnická osoba alebo fyzická osoba, ktorej je podľa prepravnej zmluvy určená zásielka,
5. **zásobovaním** činnosť, ktorá súvisí s obstarávaním požadovaných materiálových vstupov v požadovanom množstve, sortimente, kvalite a ich distribúcia v požadovanom čase na určené miesto,
6. **zásobovateľom** fyzická osoba alebo právnická osoba, ktorá zabezpečuje zásobovanie,
7. **spracovateľom** spoločnosť, napr. prevádzkovateľ baliarne, mlyny, pekárne a pod., ktorá manipuláciou s potravinou zabezpečí spotrebiteľské balenie potraviny,
8. **manipulovaním s potravinou** váženie, meranie, plnenie, balenie, označovanie, tlačenie, ohrievanie, skladovanie, uchovávanie, doprava, ako aj vykonávanie ďalších činností, ktoré nemožno považovať za výrobu, umiestnenie na trh alebo požívanie.

**Čl. II**

##### Mimoriadne regulačné opatrenia a regulácia predaja

* 1. **Mimoriadnymi regulačnými opatreniami** v období krízovej situácie môže byť

1. predaj ŽDT na prídel,[[2]](#footnote-2))
2. predaj obmedzeného množstva ŽDT,[[3]](#footnote-3))
3. zabezpečenie cenovej stability ŽDT.[[4]](#footnote-4))
   1. Mimoriadne regulačné opatrenia môže vyhlásiť vláda podľa § 7 ods. 4 alebo 7 a § 8 zákona č. 179/2011 Z. z. alebo okresný úrad podľa § 7 ods. 5 alebo ods. 7 zákona č. 179/2011 Z. z., pričom MH SR v spolupráci s MDVRR SR a MPRV SR zabezpečí, aby určené predajne boli zásobované určenými ŽDT čo najskôr od vyhlásenia mimoriadnych regulačných opatrení.
   2. **Odberným oprávnením**[[5]](#footnote-5)) je

a) prídelový lístok typu D 06, D 1, D 18 a A,

b) nákupný preukaz,

c) odberný preukaz.

* 1. V rámci nariadenia opatrenia HM podľa § 5 písm. e) zákona č. 179/2011 Z. z. a vyhlásenia mimoriadneho regulačného opatrenia – *predaj obmedzeného množstva ŽDT* môže vláda alebo okresný úradstanoviť aj iné regulované opatrenia, kedy sa nepoužije nákupný preukaz a ani odberný preukaz. Vláda alebo okresný úrad môžu v rámci vyhlásenia mimoriadnych regulačných opatrení zaradiť do zoznamu určených ŽDT aj iné tovary, ktoré nie sú konkrétne uvedené v nákupnom preukaze alebo v prídelovom lístku. Prípadne môžu rozhodnúť, že namiesto odberných oprávnení sa využije na obmedzenie predaja určených ŽDT len stanovenie regulovaného limitu jedného nákupu jedným nakupujúcim alebo sa stanovia iné regulačné opatrenia, pri ktorých sa nevyužije odberné oprávnenie ale stanoví sa len spôsob regulovaného predaja.
  2. Výdaj odberných oprávnení obyvateľom (občanom SR, ale aj cudzincom, ktorí majú na území SR oprávnený pobyt) v rámci SR sa realizuje vo výdajni odberných oprávnení (ďalej len „výdajňa“), ktorú zriaďuje obec alebo mesto (ďalej len „obec“) na základe rozhodnutia príslušného okresného úradu v súlade s § 16 ods. 1 písm. b) a § 18 ods. 2 písm. b) zákona č. 179/2011 Z. z.

**Čl. III**

##### Určená predajňa

* 1. **Určenou predajňou** je predajňa, ktorú vytypovala (vybrala) obec na predaj určených ŽDT a ktorá je v období krízovej situácie určená ako subjekt hospodárskej mobilizácie (ďalej len „subjekt HM“) podľa § 4 ods. 1 písm. d) druhý bod zákona č. 179/2011 Z. z. na účel predaja určených ŽDT obyvateľom na základe predloženia odberného oprávnenia alebo aj bez neho na základe vyhláseného mimoriadneho regulačného opatrenia. **Určenú predajňu** určuje MH SR alebo okresný úrad ako subjekt HM až v období krízovej situácie na realizáciu predaja určených ŽDT po vyhlásení mimoriadnych regulačných opatrení. Určenou predajňou môže byť predajňa vo vlastníctve podnikateľa a táto bude vykonávať opatrenie HM podľa § 5 písm. e) zákona č. 179/2011 Z. z.
  2. V období krízovej situácie určí určenú predajňu ako subjekt HM písomným príkazom

a) oprávnená osoba ministerstva hospodárstva (minister hospodárstva alebo ním poverená osoba) (ďalej len „vedúci MH SR“) v prípade, ak ide o veľký obchodný subjekt vlastniaci a prevádzkujúci väčší počet predajní,

b) oprávnená osoba okresného úradu (prednosta príslušného okresného úradu alebo ním poverená osoba) (ďalej len „prednosta okresného úradu“) v prípade, ak sa sídlo vlastníka určenej predajne nachádza na území jeho okresu.

* 1. Pri výbere predajne je potrebné zohľadniť

1. či je zásobovaná ŽDT prostredníctvom distribučných spoločností,
2. či samostatne vyrába niektoré ŽDT, napr. prostredníctvom vlastných pekární,
3. akú kapacitu chladiacich zariadení má na skladovanie ŽDT, ktoré rýchlo podliehajú skaze, napr. mäso, vajcia, maslo a pod.,
4. či má zabezpečenú vlastnú ochranu objektu (strážna služba, kamerový systém a pod.).

Tieto údaje predajňa na vyžiadanie poskytne príslušnej obci. Tá poskytnuté údaje zapracuje do špecifického aplikačného programu Jednotného informačného systému hospodárskej mobilizácie s ochrannou známkou EPSIS® JISHM (ďalej len „program EPSIS“), ak to tento umožňuje, alebo iným spôsobom (písomne, faxom, telefonicky alebo elektronicky (e-mailom)) poskytne okresnému úradu a MH SR na ich vyžiadanie.

* 1. Údaje o dopravcoch ŽDT do určenej predajne poskytne predajňa na vyžiadanie písomne, faxom alebo elektronicky (e-mailom) príslušnej obci, ktorá poskytnuté údaje zapracuje do programu EPSIS, ak to tento umožňuje alebo iným spôsobom poskytne okresnému úradu a MH SR.
  2. Obec priradí ku každej zriadenej výdajni jednu alebo viac určených predajní, v ktorých si obyvatelia, patriaci k danej výdajni budú nakupovať určené ŽDT tak, aby sa zabránilo hromadnému nakupovaniu určených ŽDT len v niektorých určených predajniach.

**Čl. IV**

##### Vytypovanie (výber) predajne pre plnenie povinností v rámci hospodárskej mobilizácie v stave bezpečnosti

**4.1.** V stave bezpečnosti obec v rámci svojej územnej pôsobnosti vytypuje (vyberie) predajne na predaj určených ŽDT.

**4.2.** Vytypovanie (výber) sa realizuje nasledovne:

##### Obec v rámci svojich možností vyberá také predajne, v ktorých sa zabezpečuje zásobovanie hlavne základných potravín, ako mäso, chlieb, pečivo, zemiaky, ryža, mlieko, sušené mlieko, vajcia, múka, tuky, maslo, cukor, soľ a pod.

##### Obec zapracuje údaje o vytypovanej (vybranej) predajni do programu EPSIS a tým sa stáva určenou predajňou. Ku konkrétnej výdajni priraďuje obec určenú/é predajňu/ne. Na základe priradenia bude možné podľa počtu obyvateľov patriacich k výdajni naplánovať aj výdaj odberných oprávnení a potrebné druhy a množstvá ŽDT do príslušnej určenej predajne v krízovej situácii.

**Čl. V**

##### Určovanie určenej predajne ako subjektu HM v krízovej situácii po vyhlásení mimoriadnych regulačných opatrení

**5.1.** Prednosta okresného úradu alebo vedúci MH SR v krízovej situácii po nariadení opatrenia HM podľa § 5 písm. e) zákona č. 179/2011 Z. z. pri nedostatku niektorých ŽDT určí písomným príkazom určenú predajňu , ak táto bude prevádzkyschopná, ako subjekt HM podľa § 4 ods. 1 písm. d) druhý bod zákona č. 179/2011 Z. z. Ak určená predajňa nie je v krízovej situácii schopná plniť svoju funkciu, ako subjekt HM sa určí iná predajňa, ktorá nebola vytypovaná (ďalej len „nevytypovaná predajňa“). Prípadne sa k inej určenej predajni, ktorá je už určená ako subjekt HM, priradí viac výdajní.

**5.2.** Určovanie určenej predajne alebo nevytypovanej predajne ako subjektu HM realizuje v krízovej situácii prednosta okresného úradu alebo vedúci MH SR na základe údajov od obce nasledovne:

##### Okresný úrad alebo MH SR v programe EPSIS alebo iným spôsobom preverí, či nenastali od určenia predajne zmeny, ktoré by bránili v jej určení ako subjektu HM. Ak zmeny nenastali, prednosta okresného úradu alebo vedúci MH SR písomným príkazom určí určenú predajňu ako subjekt HM. Ak zmeny nastali, postupuje sa podľa bodu 5.2.2 tohto metodického usmernenia.

##### Ak neboli v stave bezpečnosti vykonané postupy uvedené v Čl. IV tohto metodického usmernenia alebo nastali zmeny podľa bodu 5.2.1 tohto metodického usmernenia, postupuje sa nasledovne:

##### Obec požiada ešte nevytypovanú predajňu o poskytnutie potrebných údajov, napr. obchodný názov a sídlo predajne, identifikačné číslo organizácie, príp. ďalšie údaje podľa § 7 ods. 10 a § 16 ods. 2 zákona č. 179/2011 Z. z. Obec tieto údaje zapracuje do programu EPSIS. Novú určenú predajňu priradí obec ku konkrétnej výdajni. Pôvodne určenú predajňu obec z programu EPSIS vymaže aj s jej väzbami na výdajňu.

##### Prednosta príslušného okresného úradu alebo vedúci MH SR určí písomným príkazom novú určenú predajňu ako subjekt HM podľa § 4 ods. 1 písm. d) druhý bod zákona č. 179/2011 Z. z.

##### Nová určená predajňa, ako subjekt HM, na základe písomného príkazu vykonáva opatrenie HM podľa § 5 písm. e) zákona č. 179/2011 Z. z.

**Čl. VI**

##### Systém zabezpečenia zásobovania určených predajní určenými ŽDT v období krízovej situácie

* 1. Zabezpečenie zásobovania určenými ŽDT a ich preprava od výrobcu alebo dodávateľa, zo skladu alebo logistického centra priamo do určenej predajne bude v období krízovej situácie spravidla realizované spôsobom, akým je zabezpečované už v stave bezpečnosti. Ak nie je možné použiť rovnaký spôsob prepravy, pestovateľ rastlinných komodít, chovateľ hospodárskych zvierat na mäso alebo spracovateľ rastlinných komodít alebo mäsa na konkrétne určené ŽDT požiada (elektronicky (e-mailom), faxom alebo písomne) MPRV SR alebo príslušný okresný úrad o zabezpečenie dopravcu ŽDT. Ak ide o logistické centrum, tak toto centrum požiada o zabezpečenie dopravcu MH SR. MPRV SR alebo MH SR požiada (elektronicky (e-mailom), faxom alebo písomne) príslušný okresný úrad, aby priamo určil podnikateľa, ktorý vlastní dopravné prostriedky vhodné na prepravu ŽDT, ako subjekt HM na vykonávanie opatrenia HM podľa § 5 písm. b) zákona č. 179/2011 Z. z.
  2. S ohľadom na rozsah a intenzitu prepravy a zabezpečenia zásobovania určených ŽDT do určených predajní je možné túto zabezpečovať aj uložením vecného plnenia alebo pracovnej povinnosti podľa zákona č. 179/2011 Z. z.
  3. V prípade, že vlastník dopravných prostriedkov vhodných na prepravu určených ŽDT nemá sídlo v rámci územného obvodu príslušného okresného úradu alebo sa taký vlastník v územnom obvode nenachádza, na základe požiadavky príslušného okresného úradu v sídle kraja určí MDVRR SR vhodného dopravcu ako subjekt HM podľa § 5 písm. h) zákona č. 179/2011 Z. z. alebo MH SR na zabezpečenie vykonávania opatrenia HM podľa § 5 písm. b) zákona č. 179/2011 Z. z. Dopravca určených ŽDT do určených predajní sa podľa potreby určuje ako subjekt HM až v období krízovej situácie podľa § 4 ods. 1 písm. d) druhý bod zákona č. 179/2011 Z. z. Dopravca určený na zásobovanie určených ŽDT zabezpečuje ich prepravu priamo od výrobcu, resp. dodávateľa, zo skladu alebo logistického centra do určenej predajne.
  4. Obec v rámci svojho územia už v stave bezpečnosti v rámci programu EPSIS, ak to tento umožňuje alebo iným spôsobom sleduje dopravcov, ktorí disponujú dopravnými prostriedkami vhodnými na prepravu ŽDT do určených predajní. Tieto informácie poskytuje okresnému úradu a MH SR prostredníctvom programu EPSIS, alebo ak to tento program neumožňuje, tak poskytuje tieto informácie na vyžiadanie okresnému úradu a MH SR iným spôsobom (písomne, faxom, telefonicky alebo elektronicky   
     (e-mailom)).
  5. V prípade rozhodnutia nadriadeného ústredného orgánu štátnej správy výrobca určených ŽDT, ktorý bude určený ako subjekt HM, zabezpečí prepravu určených ŽDT do určených predajní priamo a bude zodpovedať za to, aby prípadný dopravca, ktorý pre neho zabezpečuje prepravu ŽDT aj v stave bezpečnosti, dodržiaval rozvoz určených ŽDT len do určených predajní. O určených predajniach bude informovaný prostredníctvom svojho nadriadeného ústredného orgánu štátnej správy, ktorý ho určil ako subjekt HM.

**Čl. VII**

##### Systém zabezpečenia zásobovania skladov a logistických centier určenými ŽDT v období krízovej situácie

Zabezpečenie zásobovania určených ŽDT v období krízovej situácie, vrátane ich prepravy, od výrobcu alebo dodávateľa do skladov a logistických centier je spravidla realizované spôsobom, akým je zabezpečované už v stave bezpečnosti. Ak žiadny z účastníkov tohto reťazca, ktorý je určeným subjektom HM, nevykonáva prepravu vlastnými dopravnými prostriedkami, požiada výrobca alebo dodávateľ určeného ŽDT o zabezpečenie prepravy svoj nadriadený ústredný orgán štátnej správy. Pestovateľ rastlinných komodít, chovateľ hospodárskych zvierat na mäso alebo spracovateľ rastlinných komodít alebo mäsa na konkrétne určené ŽDT požiada (elektronicky (e-mailom), faxom alebo písomne) MPRV SR o zabezpečenie prepravy. MPRV SR následne požiada MDVRR SR alebo MH SR o určenie dopravcu ako subjektu HM v súlade s bodom 6.3 tohto metodického usmernenia.

**Čl. VIII**

##### Systém zabezpečenia zásobovania zariadení, na ktoré sa nevzťahujú mimoriadne regulačné opatrenia

* 1. V rámci zariadení, na ktoré sa nevzťahujú mimoriadne regulačné opatrenia podľa § 4 ods. 1 vyhlášky č. 473/2011 Z. z. *na predaj obmedzeného množstva ŽDT* alebo *na predaj ŽDT na prídel* sa zásobovanie týchto zariadení určenými ŽDT a ich predaj zariadeniu vykonáva obvyklým spôsobom, ako v stave bezpečnosti, ak to rozsah krízovej situácie umožňuje.
  2. Obec už v stave bezpečnosti prostredníctvom programu EPSIS, ak to tento umožňuje alebo iným spôsobom eviduje zariadenia vo svojom územnom obvode, na ktoré sa nevzťahujú mimoriadne regulačné opatrenia podľa § 4 ods. 1 vyhlášky č. 473/2011 Z. z., ako aj informácie o ich zásobovateľoch ŽDT. Tieto informácie poskytuje okresnému úradu a MH SR prostredníctvom programu EPSIS, alebo ak to tento program neumožňuje, tak poskytuje tieto informácie na vyžiadanie okresného úradu a MH SR iným spôsobom (písomne, faxom, telefonicky alebo elektronicky (e-mailom)).
  3. Dopravca určených ŽDT sa určuje podľa potreby ako subjekt HM až v období krízovej situácie podľa § 4 ods. 1 písm. d) druhý bod zákona č. 179/2011 Z. z. na zabezpečenie vykonávania opatrenia HM podľa § 5 písm. b) alebo písm. h) zákona č. 179/2011 Z. z. Dopravca určený na zásobovanie určenými ŽDT zabezpečuje prepravu určených ŽDT priamo od výrobcu, zo skladu alebo logistického centra do zariadenia, na ktoré sa nevzťahujú mimoriadne regulačné opatrenia podľa § 4 ods. 1 vyhlášky č. 473/2011 Z. z.
  4. V prípade rozhodnutia nadriadeného ústredného orgánu štátnej správy výrobca určených ŽDT, ktorý bude určený ako subjekt HM, zabezpečí zásobovanie určených ŽDT do zariadení, na ktoré sa nevzťahujú mimoriadne regulačné opatrenia podľa § 4 ods. 1 vyhlášky č. 473/2011 Z. z., priamo a bude zodpovedať za to, aby prípadný dopravca, ktorý pre neho zabezpečuje prepravu ŽDT aj v stave bezpečnosti, dodržiaval rozvoz do týchto zariadení.

**Čl. IX**

##### Využitie štátnych hmotných rezerv v rámci systému zabezpečenia zásobovania určenými ŽDT

* 1. V rámci zabezpečenia zásobovania určenými ŽDT je možné využiť podľa zákona č. 372/2012 Z. z. aj zásoby ŠHR, ktoré sú poskytnuté podľa tohto zákona.
  2. Rozlišujeme 2 typy zásob ŠHR:
  3. Zásoby ŠHR potravinového charakteru v spotrebiteľskom balení a iné tovary. Tieto zásoby ŠHR po ich poskytnutí vlastnými dopravnými prostriedkami prevezme ten, kto o ne požiadal. Ak takéto nemá, je potrebné dopravu zabezpečiť v spolupráci s MDVRR SR. Na základe požiadavky príslušného okresného úradu v sídle kraja MDVRR SR zabezpečí vývoz určených položiek ŠHR určeným subjektom HM v pôsobnosti MDVRR SR alebo za týmto účelom určí vhodného dopravcu ako subjekt HM. Finančné náklady na zabezpečenie dopravy zásob ŠHR na miesto určenia znáša žiadateľ.
  4. Zásoby ŠHR potravinového charakteru, ktoré nie sú skladované ako spotrebiteľsky balené tovary. Tieto môžu byť poskytnuté až po ich spracovaní spracovateľom. SŠHR SR v spolupráci s MDVRR SR zabezpečí prepravu takýchto zásob ŠHR spracovateľovi, ktorý ich manipuláciou upraví do spotrebiteľského balenia a až následne si ich prevezme ten, kto o ne požiadal vlastnými dopravnými prostriedkami. O finančných nákladoch spojených s uvoľnením zásob ŠHR a spracovaním rozhodne vláda na základe návrhu predsedu SŠHR SR v rozhodnutí o uvoľnení zásob ŠHR. Finančné náklady na zabezpečenie dopravy zásob ŠHR od spracovateľa na miesto určenia znáša žiadateľ.
  5. V prípade, že nedostatkovým tovarom sa stanú pohonné hmoty, tak spôsob uvoľňovania núdzových zásob ropy a ropných výrobkov rieši zákon č. 218/2013 Z. z. *o núdzových zásobách ropy a ropných výrobkov a o riešení stavu ropnej núdze a o zmene a doplnení niektorých zákonov* vo väzbe na zákon č. 179/2011 Z. z.
  6. Dopravcu na prepravu pohonných hmôt do pohotovostných čerpacích staníc alebo do terminálov určí MH SR ako subjekt HM na vykonávanie opatrenia HM podľa § 5 písm. ac) zákona č. 179/2011 Z. z., pričom výdaj pohonných hmôt sa realizuje v súlade s **Metodickým usmernením MH SR č. 2120/2011 – 1000/1020** *na realizáciu opatrenia hospodárskej mobilizácie organizácia dodávok pohonných hmôt podľa § 5 písm. ac) zákona č. 179/2011 Z. z. o hospodárskej mobilizácii a o zmene a doplnení zákona č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov* z 20. decembra 2011.
  7. Predaj pohonných hmôt môže byť obmedzený cez vyhlásené mimoriadne regulačné opatrenia.

**Čl. X**

##### Zabezpečenie ochrany zásobovania a predaja určených ŽDT

* 1. V rámci zabezpečenia systému zásobovania a predaja určených ŽDT je potrebné v určených predajniach prijať opatrenia na zamedzenie rušenia verejného poriadku, zgrupovania obyvateľov, rabovania, odcudzovania určených ŽDT počas ich prepravy do určených predajní ako aj ich ochranu v rámci skladovania v určenej predajni, v skladoch alebo logistických centrách. Aj samotní výrobcovia ŽDT si musia prijať opatrenia na zamedzenie odcudzovania určených ŽDT z vlastných skladov.
  2. Ak určená predajňa nemá na vlastnú ochranu sily a prostriedky, požiada obec o poskytnutie ochrany obecnou políciou alebo o poskytnutie ochrany poriadkovými silami Policajného zboru, alebo ozbrojenými silami podľa osobitného predpisu.[[6]](#footnote-6)) Obec môže navrhnúť dobrovoľného strážcu poriadku podľa osobitného predpisu,[[7]](#footnote-7)) ktorý sa bude podieľať na zabezpečení verejného poriadku v určenej predajni. Dobrovoľný strážca poriadku má obmedzené právomoci podľa ustanovenia § 24 a 25 (krajná núdza a nutná obrana) trestného zákona č. 300/2005 Z. z. v znení neskorších predpisov.

### Čl. XI

### Doplňujúce ustanovenia

* 1. V prípade potreby regulácie predaja iných tovarov, ktoré nie sú definované priamo v prídelovom lístku alebo v nákupnom preukaze podľa vyhlášky č. 473/2011 Z. z., sa tieto určia nariadením vlády alebo vyhláškou príslušného okresného úradu, na území ktorého je vyhlásený núdzový stav, výnimočný stav, vojnový stav alebo vypovedaná vojna podľa ústavného zákona č. 227/2002 Z. z. *o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov*. Môže ísť o tovary nepotravinového charakteru, napr. ropné výrobky, sviečky, batérie, tovary, ktoré sú nevyhnutné na zamedzenie alebo zníženie rizika vzniku epidémie, pandémie alebo všeobecného ohrozenia zdravia, ako sú dezinfekčné prostriedky, vybrané druhy liekov, čistiace a pracie prostriedky a pod.
  2. Pri realizácii zásobovania určených predajníurčenými ŽDT v krízovej situácii je potrebné zistiť, či je určená predajňa schopná zabezpečiť predaj určených ŽDT podľa vyhlásených mimoriadnych regulačných opatrení. Ak určená predajňa nie je schopná prevádzky, napr.

1. objekt určenej predajne je poškodený tak, že hrozí jeho zrútenie alebo je úplne zničený,
2. nie je možné zabezpečiť ochranu a poriadok pri predaji určených ŽDT,
3. v určenej predajni došlo k dlhodobému výpadku elektriny,
4. určená predajňa nie je schopná predávať určené ŽDT, ktoré je nutné skladovať v chlade, z dôvodu nefunkčnosti chladiacich zariadení,

nahlási to obci a tá to hlási príslušnému okresnému úradu a MH SR elektronicky (prostredníctvom programu EPSIS alebo e-mailom), a ak to nie je možné, tak to vykoná písomne, faxom alebo telefonicky.

* 1. Z pohľadu zabezpečenia prepravy určených ŽDT je dôležité poznať podmienky zásobovania určenej predajne:

1. dovoz určených ŽDT je realizovaný od výrobcu ŽDT, resp. dodávateľa, ktorý môže byť určený ako subjekt HM, prostredníctvom logistického centra do určenej predajne,
2. dovoz určených ŽDT je realizovaný od výrobcu ŽDT, resp. dodávateľa, ktorý môže byť určený ako subjekt HM, do logistického centra, odtiaľ do skladu určenej predajne a následne do určenej predajne,
3. dovoz určených ŽDT je realizovaný od výrobcu ŽDT, resp. dodávateľa, ktorý môže byť určený ako subjekt HM, do skladu určenej predajne a následne do určenej predajne,
4. dovoz určených ŽDT je realizovaný od výrobcu ŽDT, resp. dodávateľa, ktorý môže byť určený ako subjekt HM, priamo do určenej predajne.

Tieto informácie poskytne určená predajňa (písomne, faxom alebo elektronicky   
(e-mailom)) obci a tá príslušnému okresnému úradu a MH SR prostredníctvom programu EPSIS alebo iným dohodnutým spôsobom.

* 1. Skladovanie ŽDT si vyžaduje dodržanie určitých podmienok, aby bola zabezpečená ich nezávadnosť a kvalita, ako je teplota vzduchu, vlhkosť vzduchu a spôsob uloženia a čistota skladových priestorov. Skladovatelia a dopravcovia určených ŽDT zodpovedajú za to, aby určené ŽDT boli v rámci kooperačného reťazca: výrobca ŽDT ⇨ dopravca ŽDT ⇨ určená predajňa, doručené len predurčenému odberateľovi (konkrétnej určenej predajni).
  2. Odporúča sa, aby obce v stave bezpečnosti vytypovali (vybrali) také predajne, ktoré v krízovej situácii budú svojimi možnosťami schopné pokryť v rámci svojho územia predaj určených ŽDT pre všetkých obyvateľov obce.
  3. V rámci prípravy vyhlášky alebo príkazov, ktorých vzor je uvedený v prílohách tohto metodického usmernenia je možné využiť program EPSIS, ak sú takéto možnosti dostupné v reálnej prevádzke tohto programu.

### Čl. XII

### Záverečné ustanovenia

* 1. Týmto metodickým usmernením sa ruší metodické usmernenie Ministerstva hospodárstva SR č. 1832/2012-1010 z 19. novembra 2012.
  2. Podrobnosti ohľadne organizácie predaja určených ŽDT s využitím mimoriadnych regulačných opatrení v období krízovej situácie pre potreby okresných úradov v sídle kraja, okresných úradov, obcí a určených predajní spracovalo MH SR v metodickom pokyne č. 2/2016 *na spracovanie podkladov využiteľných okresnými úradmi v sídle kraja, okresnými úradmi a obcami a na popis činností vykonávaných okresnými úradmi v sídle kraja, okresnými úradmi, obcami a určenými predajňami pri organizácii predaja životne dôležitých tovarov s využitím mimoriadnych regulačných opatrení v období krízovej situácie*.
  3. Vzor vyhlášky nariadenia vykonávania opatrenia HM podľa § 5 písm. e) zákona č. 179/2011 Z. z. okresným úradom je uvedený v prílohe č. 1 tohto metodického usmernenia.
  4. Vzor príkazu na určenie určenej predajne ako subjektu HM je spracovaný v prílohe č. 2 tohto metodického usmernenia.
  5. Možný zoznam určených regulovaných množstiev tovarov, na ktoré sa môže vzťahovať obmedzenie predaja na jeden nákup jedného nakupujúceho je spracovaný v prílohe č. 3 tohto metodického usmernenia. Tento zoznam je len orientačný a presné množstvá by sa definovali, či po sortimentnej alebo množstevnej stránke, až v období krízovej situácii podľa potreby. Účelom je zabrániť prvotnému hromadnému vykupovaniu nedostatkových ŽDT do času zavedenia použitia odberných oprávnení a zavedenia mechanizmu regulovaného zásobovania určených predajní nedostatkovými ŽDT.
  6. Schéma predaja určených ŽDT obyvateľom je spracovaná v prílohe č. 4 tohto metodického usmernenia.
  7. Schéma výdaja odberných oprávnení z výdajne obyvateľom a ich uplatnenia v určených predajniach je spracovaná v prílohe č. 5 tohto metodického usmernenia.
  8. Schéma systému zásobovania určených predajní určenými ŽDT je spracovaná v prílohe č. 6 tohto metodického usmernenia.

### Čl. XIII

### Účinnosť

Toto metodické usmernenie je účinné dňom podpisu.

Peter Žiga

minister hospodárstva

***VZOR***

**VYHLÁŠKA**

**Okresného úradu v .....................** *(uveďte názov okresného úradu)*

z ......................,*(uveďte dátum vydania vyhlášky)*

**ktorou sa nariaďuje vykonávanie opatrenia hospodárskej mobilizácie podľa zákona č. 179/2011 Z. z.**

Okresný úrad v ......................... *(uveďte názov okresného úradu)* podľa § 7 ods. *5 alebo 7[[8]](#endnote-1))* a § 16 ods. 3 písm. c) zákona č. 179/2011 Z. z. o hospodárskej mobilizácii o zmene a doplnení zákona č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov v znení neskorších predpisov (ďalej len „zákon č. 179/2011 Z. z.“) a na základe *vyhlásenia núdzového stavu/výnimočného stavu/vojnového stavu/vypovedania vojny[[9]](#endnote-2))* podľa *Čl. 2/Čl. 3/Čl. 4/Čl. 5[[10]](#endnote-3))* ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov, *ktoré bolo vyhlásené/ktorá bola vypovedaná* *(vyberte text)* nariadením vlády Slovenskej republiky č. ............ zo dňa .............. *(uveďte číslo a dátum nariadenia)* na zmiernenie následkov krízovej situácie ustanovuje:

§ 1

(1) Podľa ustanovenia § 7 ods. .... *(uveďte „ods. 5“ alebo „ods. 7“ zákona č. 179/2011 Z. z. v závislosti od toho, pre ktorý krízový stav sa opatrenie hospodárskej mobilizácie nariaďuje)* zákona č. 179/2011 Z. z. sa na území Okresného úradu .............................. *(uveďte názov okresného úradu)* nariaďuje vykonávanie opatrenia hospodárskej mobilizácie „organizácia dodávok životne dôležitých tovarov a ich predaj s využitím mimoriadnych regulačných opatrení“ podľa § 5 písm. e) zákona č. 179/2011 Z. z.

(2) V rámci vykonávania opatrenia hospodárskej mobilizácie podľa § 5 písm. e) zákona č. 179/2011 Z. z. a podľa vyhlášky Ministerstva hospodárstva Slovenskej republiky č. 473/2011 Z. z., ktorou sa ustanovujú podrobnosti o predaji životne dôležitých výrobkov alebo životne dôležitých tovarov s využitím mimoriadnych regulačných opatrení a o odberných oprávneniach v znení vyhlášky č. 172/2016 Z. z. Okresný úrad ......................... *(uveďte názov okresného úradu)* vyhlasuje na vymedzenom území Okresného úradu ............................... *(uveďte názov okresného úradu)* mimoriadne regulačné opatrenia:

*a) predaj životne dôležitých tovarov na prídel,*

*b) cenová stabilita.*

(3) Všetkým predajniam na vymedzenom území Okresného radu ......................... *(uveďte názov okresného úradu)* sa nariaďuje vykonať mimoriadnu inventarizáciu životne dôležitého tovaru, ktorým je ***chlieb***.

§ 2

(1) V územnom obvode Okresného úradu ............................. *(uveďte názov okresného úradu)* budú *prídelové lístky* obyvateľom vydané vo výdajni odberných oprávnení nasledovne:

1. v *obci/meste .......... (uveďte názov obce/mesta)* vo výdajni odberných oprávnení ..................... *(uveďte adresu výdajne odberných oprávnení, napr.: „č. 1 na ZŠ Komenského č. 5, Nitra“, a prípadne uveďte pre ktoré ulice bude výdajňa odberných oprávnení zabezpečovať výdaj odberných oprávnení)*,
2. v *obci/meste .......... (uveďte názov obce/mesta)* vo výdajni odberných oprávnení ..................... *(uveďte adresu výdajne odberných oprávnení, napr.: „č. 65 na ZŠ Nitrianska č. 34, Nitra“, a prípadne uveďte pre ktoré ulice bude výdajňa odberných oprávnení zabezpečovať výdaj odberných oprávnení),*

pričom dotknuté mestá a obce zabezpečia informovanie obyvateľov zdržiavajúcich sa na území obce/mesta o konkrétnom mieste výdaja odberných oprávnení.

***Poznámka k spracovaniu:*** *Podľa potreby doplňte ďalšie obce a mestá. Spracovateľ vyhlášky uváži, či je potrebné vo vyhláške vymenovávať jednotlivé výdajne odberných oprávnení.*

*Prípadne použite namiesto textu údaje z programu EPSIS v tabuľkovej podobe nasledovne:*

| **P. č.** | **Kód/Číslo VOO** | **Názov VOO** | **Adresa/sídlo (miesto určenia)**  (ulica, číslo, PSČ, obec/mesto) |
| --- | --- | --- | --- |
|
|  |  |  |  |
|  |  |  |  |

(2) V rámci ***predaja*** ***životne dôležitých tovarov na prídel*** *sa obmedzenie vzťahuje na* ***chlieb všeobecne a nerozlišuje sa druh chleba****. Obyvateľ na vymedzenom území má právo nakúpiť chlieb rôzneho druhu v určených predajniach, ktoré sú určené ako subjekt hospodárskej mobilizácie, v množstvách podľa vekových kategórií na 1 deň nasledovne:*

|  |  |  |  |  |  |
| --- | --- | --- | --- | --- | --- |
| **Druh výrobku** | **Vekové kategórie obyvateľov a minimálne množstvo spotreby základných tovarov nevyhnutých na prežitie na jedného obyvateľa na deň** | | | | |
| **Typ prídelového lístka** | **Deti**  **do 6 mesiacov** | **Dojčatá**  **od 6 do 12 mesiacov** | **Deti**  **od 1 do 18 rokov** | **Dospelí nad 18 rokov** |
| **D 06** | **D 1** | **D 18** | **A** |
| **M. j.** |
| Chlieb | g | – | – | 100 | 118 |

***Poznámka k spracovaniu:*** *Podľa hmotnosti chleba sa bude odpočítavať, ak by sa použil namiesto prídelového lístka nákupný preukaz, v nákupnom preukaze konkrétne množstvo zakúpeného chleba, t.j. ak má chlieb väčšiu hmotnosť, ako je uvedené v tabuľke, zaeviduje sa zakúpenie chleba do viacerých dní, napr. ak si dospelá osoba kúpi chlieb s hmotnosťou 500 g, zaeviduje sa mu nákup chleba do 4 dní z konkrétneho mesiaca. Ak je potrebné vymenovať viac tovarov a prípadne uviesť ešte ďalšie podrobnosti o obmedzeniach, je možné to uviesť v prílohe vyhlášky alebo doplniť do tabuľky. Tabuľka môže byť vložená ako príloha k vyhláške.*

(3) V rámci ***cenovej stability*** *nesmie cena* ***chleba*** *prekročiť cenu priemernej ceny* ***chleba*** *v určenej predajni počas 30 dní predchádzajúcich dňu od vyhlásenia núdzového stavu/výnimočného stavu/vojnového stavu/vypovedaní vojny*.*2)*

(4) Obyvateľ má právo nakúpiť ***chlieb*** *na prídelový lístok vo vybraných určených predajniach podľa príslušnosti ku konkrétnej výdajni odberných oprávnení. Každá výdajňa odberných oprávnení má na viditeľnom mieste vyvesený zoznam určených predajní, kde je umožnené obyvateľom po predložení prídelového lístka, vydaným konkrétnou výdajňou odberných oprávnení, nakúpiť* ***chlieb*** *v obmedzenom množstve za cenu priemernej ceny* ***chleba*** *v určenej predajni počas 30 dní predchádzajúcich dňu od vyhlásenia núdzového stavu/výnimočného stavu/vojnového stavu/vypovedaní vojny*.*2)*

***Poznámka k spracovaniu:*** *Text je potrebné prispôsobiť konkrétnej krízovej situácii a vyhláseným mimoriadnym regulačným opatreniam a určeným životne dôležitým tovarom.*

§ 3

Podriadiť sa vyhláseným mimoriadnym regulačným opatreniam je povinný každý podľa § 19 ods. 7 písm. b), § 20 ods. 1 písm. c) a § 22 ods. 1 písm. f) zákona č. 179/2011 Z. z. Za nepodriadenie sa vyhláseným mimoriadnym regulačným opatreniam môže Okresný úrad ....................... *(uveďte názov okresného úradu)* uložiť predávajúcemu pokutu podľa § 32 ods. 2 písm. a) zákona č. 179/2011 Z. z.

Vykonávať opatrenie hospodárskej mobilizácie podľa § 1 je povinný každý, komu bude doručený vydaný písomný príkaz na vykonávanie tohto opatrenia hospodárskej mobilizácie okresným úradom.

§ 4

*Každá určená predajňa má na viditeľnom mieste vyvesený vydaný písomný príkaz, na základe ktorého má právo predávať v obmedzenom množstve* ***chlieb*** *za cenu priemernej ceny* ***chleba*** *v určenej predajni počas 30 dní predchádzajúcich dňu od vyhlásenia núdzového stavu/výnimočného stavu/vojnového stavu/vypovedaní vojny*.*2)*

***Poznámka k spracovaniu:*** *Text je potrebné prispôsobiť konkrétnej krízovej situácii a vyhláseným mimoriadnym regulačným opatreniam.*

§ 5

Vykonávanie opatrenia hospodárskej mobilizácie podľa tejto vyhlášky sa ruší vydaním nariadenia vlády Slovenskej republiky o skončení *vyhlásenia núdzového stavu/výnimočného stavu/vojnového stavu/vypovedania vojny,2)* *ktoré bolo vyhlásené/ktorá bola vypovedaná (vyberte text)* nariadením vlády Slovenskej republiky č. ............ zo dňa .............. *(uveďte číslo a dátum nariadenia)*.

§ 6

Táto vyhláška nadobúda účinnosť dňom jej vyhlásenia.

*prednostka/prednosta* okresného úradu

**O K R E S N Ý Ú R A D v** .......................... *(uveďte názov okresného úradu)*

......................................................................... *(uveďte adresu príslušného okresného úradu)*

**Č.:** .................................. **Dátum:** .......................................

***VZOR***

## P R Í K A Z

Okresný úrad v ............................ *(uveďte názov okresného úradu)* podľa § 4 ods. 1 písm. d) druhý bod a *§ 16 ods. 3 písm. c) prvý bod alebo § 16 ods. 4 písm. g)[[11]](#endnote-4))* zákona č. 179/2011 Z. z. o hospodárskej mobilizácii a o zmene a doplnení zákona č. 387/2002 Z. z. o riadení štátu v krízových situáciách mimo času vojny a vojnového stavu v znení neskorších predpisov v znení neskorších predpisov (ďalej len „zákon č. 179/2011 Z. z.“), na základe *vyhlásenia núdzového stavu/výnimočného stavu/vojnového stavu/vypovedania vojny[[12]](#endnote-5))* podľa *Čl. 2/Čl. 3/Čl. 4/Čl. 5*[[13]](#endnote-6)) ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov (ďalej len „ústavný zákon č. 227/2002 Z. z.“), *ktoré bolo vyhlásené/ktorá bola vypovedaná* *(vyberte text)* nariadením vlády Slovenskej republiky č. ................ zo dňa .............. *(uveďte číslo a dátum nariadenia)* a nariadenia opatrenia hospodárskej mobilizácie „organizácia dodávok životne dôležitých tovarov a ich predaj s využitím mimoriadnych regulačných opatrení“ podľa § 5 písm. e) a podľa § 7 ods. *4, 5 alebo 7[[14]](#endnote-7))* zákona č. 179/2011 Z. z. na zabezpečenie zmiernenia následkov krízovej situácie po *vyhlásení núdzového stavu/výnimočného stavu/vojnového stavu/vypovedaní vojny2)*

**u r č u j e**

**ORGANIZÁCIU – URČENÚ PREDAJŇU:**

**Názov organizácie – určenej predajne:**................................................................................................................................................................

**Identifikačné číslo organizácie - určenej predajne:** ................................

**Adresa organizácie –určenej predajne (ulica, číslo domu, PSČ, mesto/obec):**................................................................................................................................................................

***ako aj jej prevádzky:***

|  |  |  |
| --- | --- | --- |
| ***P. č.*** | ***Názov prevádzky*** | ***Mesto/obec*** |
| *1.* |  |  |
| *2.* |  |  |
| *3.* |  |  |

**s účinnosťou od nadobudnutia právoplatnosti tohto príkazu ako subjekt hospodárskej mobilizácie podľa § 4 ods. 1 písm. d) druhý bod zákona č. 179/2011 Z. z.**

***Poznámka k spracovaniu:*** *Organizáciu – určenú predajňu môžete určiť ako subjekt HM a prikázať jej vykonávať opatrenie HM podľa § 5 písm. e) zákona č. 179/2011 Z. z. aj na konkrétne časové obdobie, ak ho viete presne stanoviť. Prevádzky určuje prevažne MH SR, ak ide o obchodné reťazce.*

**a zároveň sa určenému subjektu hospodárskej mobilizácie**

***Napr.:***

1. nariaďuje vykonávať opatrenie hospodárskej mobilizácie **organizácia dodávok životne dôležitých tovarov a ich predaj s využitím mimoriadnych regulačných opatrení** podľa § 5 písm. e) zákona č. 179/2011 Z. z., ktoré bolo nariadené ....................................... *(uveďte kým, napr. „rozhodnutím vlády Slovenskej republiky č. ................ zo dňa ............... podľa § 7 a § 8 písm. b) zákona č. 179/2011 Z. z.“ alebo „Vyhláškou Okresného úradu ..................... č. ................ zo dňa ............... podľa § 7 a § 16 ods. 3 písm. c) zákona č. 179/2011 Z. z.“)* na zabezpečenie vykonávania predaja životne dôležitých tovarov uvedených v prílohe tohto príkazu na zmiernenie následkov krízovej situácie po *vyhlásení núdzového stavu/výnimočného stavu/vojnového stavu/vypovedaní vojny*.*2)*

1.1. V rámci vykonávania opatrenia **organizácia dodávok životne dôležitých tovarov a ich predaj s využitím mimoriadnych regulačných opatrení** podľa § 5 písm. e) zákona č. 179/2011 Z. z. zabezpečí určená predajňa ako subjekt hospodárskej mobilizácie ................................. *(uveďte druh a množstvo ŽDT, ktorý má určená predajňa predávať na základe vyhlásených mimoriadnych regulačných opatrení v období krízovej situácie v rámci vyhláseného núdzového stavu, výnimočného stavu, vojnového stavu alebo vypovedania vojny“)*.

***Možné znenie textu:***

*„vykonáva predaj obmedzeného množstva chleba obyvateľom patriacich k obci ................. (uveďte obec/mesto) na prídelový lístok podľa príslušnosti k výdajni odberných oprávnení ............. (uveďte nejaké bližšie označenie výdajne) za cenu priemernej ceny* ***chleba*** *v určenej predajni počas 30 dní predchádzajúcich dňu od vyhlásenia núdzového stavu/výnimočného stavu/vojnového stavu/vypovedaní vojny*.*2)*

*Každá výdajňa odberných oprávnení má na viditeľnom mieste vyvesený zoznam určených predajní, kde je umožnené obyvateľom, patriacej ku konkrétnej výdajni odberných oprávnení, nakúpiť* ***chlieb*** *v obmedzenom množstve tak ako je uvedené vyššie.*

*1.2. Pred začatím predaja obmedzeného množstva* ***chleba*** *bola určená predajňa povinná vykonať mimoriadnu inventarizáciu na základe vyhlášky Okresného úradu ......................... (uveďte názov obvodného úradu) č. ................ zo dňa ............... (uveďte číslo a dátum vyhlášky).“.*

**Tento príkaz nadobúda právoplatnosť dňom jeho doručenia uvedenej organizácii – určenej predajni.**

***Poznámka k spracovaniu:*** *Znenie úlohy sa formuluje podľa vyhlásených mimoriadnych regulačných opatrení v období krízovej situácie, pre konkrétnu organizáciu – určenú predajňu.*

**O d ô v o d n e n i e**

Pri vydaní tohto príkazu boli uplatnené ustanovenia právnych predpisov uvedené vo výrokovej časti tohto príkazu, pričom organizáciabola určená na vykonávanie opatrenia hospodárskej mobilizácie podľa § 5 písm. e) zákona č. 179/2011 Z. z. z dôvodu, že podľa odporúčania obce/mesta ................................ *(uveďte názov obce/mesta, ktoré vytypovalo určenú predajňu)* bola vytypovaná *v stave bezpečnosti* ako určená predajňa, ktorá má zabezpečiť predaj životne dôležitých tovarov v období krízovej situácie.

**P o u č e n i e**

Určená predajňa ako subjekt hospodárskej mobilizácie ................................... *(uveďte názov organizácie)* je podľa § 19 ods. 7 zákona č. 179/2011 Z. z. povinná vykonávať opatrenie hospodárskej mobilizácie uvedené v tomto príkaze v rozsahu potrebnom na zabezpečenie ........................................ *(uveďte, napr. „prežitia obyvateľov zdržiavajúcich sa na území obce“)* v dôsledku ....................... *(popíšte krízovú situáciu)*.

Na vykonávanie opatrenia hospodárskej mobilizácie budú subjektu hospodárskej mobilizácie poskytnuté materiálne prostriedky a personálne potreby podľa príkazu okresného úradu na základe predložených požiadaviek.

Na zamestnancov subjektu hospodárskej mobilizácie, ktorí budú vykonávať prácu na pracovnom mieste, ktoré je pracovným miestom v organizačnej štruktúre subjektu hospodárskej mobilizácie na plnenie úloh v oblasti hospodárskej mobilizácie v období krízovej situácie sa nevzťahuje pracovná povinnosť podľa § 19 ods. 2 a 3 zákona č. 179/2011 Z. z.

Subjektu hospodárskej mobilizácie sa nenariadi príkazom vecné plnenie, ak ide o vecné prostriedky, ktoré má subjekt hospodárskej mobilizácie podľa § 19 ods. 2 zákona č. 179/2011 Z. z. použiť na zabezpečenie úloh v oblasti hospodárskej mobilizácie uvedené v bode ....... tohto príkazu.

Ak bola zamestnancovi alebo zamestnancom určeného subjektu hospodárskej mobilizácie nariadená pracovná povinnosť iným príkazom Okresného úradu v ...................... *(uveďte názov okresného úradu)* pred vydaním tohto príkazu, určený subjekt hospodárskej mobilizácie podľa § 19 ods. 1 písm. a) zákona č. 179/2011 Z. z. požiada Okresný úrad v ........................... *(uveďte názov okresného úradu)* o oslobodenie svojich zamestnancov od uloženej pracovnej povinnosti, ak ide o zamestnancov, ktorých pracovné miesto je pracovným miestom v organizačnej štruktúre určeného subjektu hospodárskej mobilizácie na plnenie úloh v oblasti hospodárskej mobilizácie v období krízovej situácie, a ak ich pracovné zaradenie je v určenom subjekte nevyhnutné na vykonávanie opatrenia podľa bodu č. ..... tohto príkazu.

Ak bolo určenému subjektu hospodárskej mobilizácie nariadené vecné plnenie iným príkazom Okresného úradu v ...................... *(uveďte názov okresného úradu)* pred vydaním tohto príkazu, má určený subjekt hospodárskej mobilizácie právo požiadať Okresný úrad v ........................... *(uveďte názov okresného úradu)* o zrušenie tejto povinnosti, ak ide o vecné prostriedky, ktoré potrebuje určený subjekt hospodárskej mobilizácie na vykonanie opatrenia hospodárskej mobilizácie podľa tohto príkazu.

*(prípadne uviesť aj nasledovný alebo obdobný text s usmernením pre finančné krytie)*

Okresný úrad v ...................... *(uveďte názov okresného úradu)*, ktorý vydal príkaz, je oprávnený za neplnenie alebo porušenie povinností, uložených v tomto príkaze, uložiť subjektu hospodárskej mobilizácie podľa § 31 ods. 4 zákona č. 179/2011 Z. z. pokutu do výšky 33 000 eur.

**Ukončenie vykonávania opatrenia hospodárskej mobilizácie uvedeného v tomto príkaze:**

Vykonávanie opatrenia hospodárskej mobilizácie bude menovanej organizácii ukončené vydaním nového písomného príkazu, ak bude stále *vyhlásený núdzový stav/výnimočný stav/vojnový stav/vypovedaná vojna2)* alebo vykonávanie opatrenia hospodárskej mobilizácie podľa tohto písomného príkazu sa ruší vydaním nariadenia vlády Slovenskej republiky o skončení *vyhlásenia núdzového stavu/výnimočného stavu/vojnového stavu/vypovedania vojny*.*2)* To isté platí aj o zrušení menovanej organizácie ako subjektu hospodárskej mobilizácie.

Proti tomuto príkazu nie je prípustné odvolanie. Tento príkaz je preskúmateľný súdom podľa § 177 a nasl. zákona č. 162/2015 Z. z. b. Správny súdny poriadok.

# **Písomné vyhotovenie príkazu dostane:**

*1x organizácia – určená predajňa, ktorej bol vydaný príkaz*

*1x okresný úrad v sídle kraja, ak tento priamo nevydal príkaz*

*1x okresný úrad, kto príkaz vydal*

*podpis*

V .............................. dňa .....................

(miesto a dátum) *uveďte meno a priezvisko*

*prednostka/prednosta* okresného úradu

**MOŽNÝ ZOZNAM URČENÝCH REGULOVANÝCH MNOŽSTIEV TOVAROV,  
NA KTORÉ SA MÔŽE VZŤAHOVAŤ OBMEDZENIE PREDAJA**

**NA JEDEN NÁKUP JEDNÉHO NAKUPUJÚCEHO**

|  |  |  |  |
| --- | --- | --- | --- |
| **Druh tovaru** | **Možné regulované množstvo** | **Mj.** | **Spresnenie max. objemu tovaru** |
| Mäso a mastné výrobky | 1 | kg |  |
| Vajcia | 10 | kus |  |
| Maslo | 0,125 | kg |  |
| Živočíšne tuky, masť | 0,25 | kg |  |
| Rastlinné tuky | 1 | l |  |
| Mlieko | 1 | l |  |
| Pšeničná múka | 2 | kg |  |
| Chlieb | 250 | g |  |
| Ryža | 1 | kg |  |
| Strukoviny | 0,5 | kg |  |
| Cestoviny | 0,5 | kg |  |
| Zemiaky | 2 | kg |  |
| Cukor | 1 | kg |  |
| Čaj | 1 | bal. |  |
| Káva | 1 | bal. |  |
| Korenie | 1 | bal. |  |
| Soľ | 1 | kg |  |
| Mäsová konzerva | 2 | kus | max. 200 g |
| Nemäsová konzerva | 1 | kus |  |
| Balená pitná voda | 3 | l |  |
| Prací prostriedok | 1 | bal. | max. 3 kg |

**SCHÉMA PREDAJA URČENÝCH ŽDT OBYVATEĽOM**

**Obyvatelia (Fyzické osoby (FO)) ⇨ prerozdelenie výdaja NP, OP alebo PL v obci a predaj určených ŽDT len v príslušnej určenej predajni**

**VOO 1**

pre konkrétne ulice/časti obce

**VOO 2**

pre konkrétne ulice/časti obce

**VOO n**

pre konkrétne ulice/časti obce

FO obce dostane vo **VOO 1** NP, OP alebo PL.

Obec informuje FO, že v **určenej predajni 1** môže nakupovať určené ŽDT prostredníctvom NP, OP alebo PL.

FO obce dostane vo **VOO 2** NP, OP alebo PL.

Obec informuje FO, že v **určenej predajni 2** môže nakupovať určené ŽDT prostredníctvom NP, OP alebo PL.

FO obce dostane vo **VOO n** NP, OP alebo PL.

Obec informuje FO, že v **určenej predajni n** môže nakupovať určené ŽDT prostredníctvom NP, OP alebo PL.

FO použije NP, OP alebo PL v **určenej predajni 1**.

**Určená predajňa 1** na predložený NP, OP alebo PL predáva určené ŽDT FO. V NP, OP alebo PL je vyznačené, že konkrétny NP, OP alebo PL vydala FO **VOO 1**.

**Určená predajňa 2** na predložený NP, OP alebo PL predáva určené ŽDT FO. V NP, OP alebo PL je vyznačené, že konkrétny NP, OP alebo PL vydala FO **VOO 2**.

**Určená predajňa n** na predložený NP, OP alebo PL predáva určené ŽDT FO. V NP, OP alebo PL je vyznačené, že konkrétny NP, OP alebo PL vydala FO **VOO n**.

Príslušné ÚOŠS určia dopravcov alebo výrobcov ŽDT ako subjekty HM a tieto zabezpečia zásobovanie určených ŽDT do **určenej predajne 1**.

FO použije NP, OP alebo PL v **určenej predajni 2**.

FO použije NP, OP alebo PL v **určenej predajni n**.

Príslušné ÚOŠS určia dopravcov alebo výrobcov ŽDT ako subjekty HM a tieto zabezpečia zásobovanie určených ŽDT do **určenej predajne 2**.

Príslušné ÚOŠS určia dopravcov alebo výrobcov ŽDT ako subjekty HM a tieto zabezpečia zásobovanie určených ŽDT do **určenej predajne n**.

**Legenda:**

FO – fyzická osoba, resp. fyzické osoby, t.j. obyvateľ/obyvatelia

NP – nákupný preukaz

OP – odberný preukaz

PL – prídelový lístok

ÚOŠS – ústredný orgán štátnej správy

VOO – výdajňa odberných oprávnení

ŽDT – životne dôležitý tovar

**SCHÉMA VÝDAJA ODBERNÝCH OPRÁVNENÍ Z VÝDAJNE OBYVATEĽOM  
A ICH UPLATNENIA V URČENÝCH PREDAJŇIACH**

**URČENÁ PREDAJŇA (subjekt HM)**

**zásobená určenými ŽDT**

**Určená predajňa**



**OBYVATEĽ (FYZICKÁ OSOBA)**

**nákup určených ŽDT v určenej predajni po predložení OO**



**NÁKUPNÉ PREUKAZY (NP)**

**ODBERNÉ PREUKAZY (OP)  
PRÍDELOVÉ LÍSTKY (PL)**


**Obec zabezpečí**

**doručenie OO do VOO**



**OkÚ, resp. OkÚ v sídle kraja**

**zabezpečí doručenie OO do VOO**



**OBYVATELIA (FYZICKÉ OSOBY) ⇨ prevzali OO vo VOO**

**VOO - Výdajňa odberných oprávnení**



**Legenda:**

OkÚ – okresný úrad

OO – odberné oprávnenie

VOO – výdajňa odberných oprávnení

ŽDT – životne dôležitý tovar

**SCHÉMA SYSTÉMU ZÁSOBOVANIA URČENÝCH PREDAJNÍ URČENÝMI ŽDT**

preprava je zabezpečená podľa zásad uvedených v Čl. VI. a VII tohto metodického usmernenia

|  |  |  |  |
| --- | --- | --- | --- |
| **SYSTÉM ZÁSOBOVANIA URČENÝCH ŽDT** | | | **URČENÁ PREDAJŇA**  **SUBJEKT HM** |
| **priamo od výrobcu určeného ŽDT, resp. dodávateľa** | **z logistického centra** | **zo skladu určenej predajne** |
| 1. |  |  |  |
| 2. |  |  |  |
| 3. |  |  |  |
| 4. |  |  |  |

1. ) § 3 zákona č. 56/2012 Z. z. o cestnej doprave v znení neskorších predpisov. [↑](#footnote-ref-1)
2. ) § 1 ods. 6 vyhlášky č. 473/2011 Z. z. [↑](#footnote-ref-2)
3. ) § 1 ods. 5 vyhlášky č. 473/2011 Z. z. [↑](#footnote-ref-3)
4. ) § 1 ods. 4 vyhlášky č. 473/2011 Z. z. [↑](#footnote-ref-4)
5. ) § 3 písm. p) zákona č. 179/2011 Z. z. [↑](#footnote-ref-5)
6. ) Napríklad § 70 zákona Národnej rady Slovenskej republiky č. 171/1993 Z. z. o Policajnom zbore v znení neskorších predpisov, § 4 ods. 1 a 2 zákona č. 321/2002 Z. z. o ozbrojených silách Slovenskej republiky. [↑](#footnote-ref-6)
7. ) § 77d a 77e zákona Národnej rady Slovenskej republiky č. 171/1993 Z. z. v znení zákona č. 490/2001 Z. z. [↑](#footnote-ref-7)
8. *) v rámci označeného textu sa uvádza len jeden z možných textov:*

   *- podľa § 7 ods. 5 (použije sa, ak opatrenie HM nariadil okresný úrad v núdzovom stave alebo výnimočnom stave)*

   *- podľa § 7 ods. 7 (použije sa, ak opatrenie HM nariadil okresný úrad vo vojnovom stave alebo v čase vojny)* [↑](#endnote-ref-1)
9. *) v rámci označeného textu sa uvádza len jeden z možných textov:*

   *- vyhlásenia núdzového stavu, ak bol vyhlásený núdzový stav*

   *- vyhlásenia výnimočného stavu, ak bol vyhlásený výnimočný stav*

   *- vyhlásenia vojnového stavu, ak bol vyhlásený vojnový stav*

   *- vypovedania vojny, ak bola vypovedaná vojna* [↑](#endnote-ref-2)
10. *) v rámci označeného textu sa uvádza len jeden z možných textov:*

    *- podľa Čl. 2 (použije sa v prípade vypovedania vojny)*

    *- podľa Čl. 3 (použije sa v prípade vyhlásenia vojnového stavu)*

    *- podľa Čl. 4 (použije sa v prípade vyhlásenia výnimočného stavu)*

    *- podľa Čl. 5 (použije sa v prípade vyhlásenia núdzového stavu)* [↑](#endnote-ref-3)
11. *) v rámci označeného textu sa uvádza len jeden z možných textov:*

    *- podľa § 16 ods. 3 písm. c) prvý bod (použije sa, ak príkaz vydáva okresný úrad vo svojom obvode)*

    *- podľa § 16 ods. 4 písm. g) (použije sa, ak príkaz vydáva okresný úrad v sídle kraja)* [↑](#endnote-ref-4)
12. *) v rámci označeného textu sa uvádza len jeden z možných textov:*

    *- vyhlásenia núdzového stavu/po vyhlásení núdzového stavu/vyhlásený núdzový stav/vyhlásenie núdzového stavu, ak bol vyhlásený núdzový stav*

    *- vyhlásenia výnimočného stavu/po vyhlásení výnimočného stavu/vyhlásený výnimočný stav/vyhlásenie výnimočného stavu, ak bol vyhlásený výnimočný stav*

    *- vyhlásenia vojnového stavu/po vyhlásení vojnového stavu/vyhlásený vojnový stav/vyhlásenie vojnového stavu, ak bol vyhlásený vojnový stav*

    *- vypovedania vojny/po vypovedaní vojny/vypovedaná vojna/vypovedanie vojny, ak bola vypovedaná vojna* [↑](#endnote-ref-5)
13. *) v rámci označeného textu sa uvádza len jeden z možných textov:*

    *- podľa Čl. 2 (použije sa v prípade vypovedania vojny)*

    *- podľa Čl. 3 (použije sa v prípade vyhlásenia vojnového stavu)*

    *- podľa Čl. 4 (použije sa v prípade vyhlásenia výnimočného stavu)*

    *- podľa Čl. 5 (použije sa v prípade vyhlásenia núdzového stavu)* [↑](#endnote-ref-6)
14. *) v rámci označeného textu sa uvádza len jeden z možných textov:*

    *- podľa § 7 ods. 4 (použije sa, ak opatrenie HM podľa § 5 písm. b) nariadila vláda v núdzovom stave alebo výnimočnom stave)*

    *- podľa § 7 ods. 5 (použije sa, ak opatrenie HM podľa § 5 písm. b) zákona č. 179/2011 Z. z. nariadil okresný úrad v núdzovom stave alebo výnimočnom stave)*

    *- podľa § 7 ods. 7 (použije sa, ak opatrenie HM podľa § 5 písm. b) zákona č. 179/2011 Z. z. nariadil okresný úrad vo vojnovom stave alebo v čase vojny)* [↑](#endnote-ref-7)